
Obskuriøst er et filmorienteret kultblad eller fanzine som udkom første gang i efteråret 2001 . 
Fokus har fra starten været på forsømte områder indenfor den fantastiske genre, f.eks. film om 
maskerede superagenter, sværd & sandalfilm, 70' er science fiction tv-serier m.v. Nr.5/6, udvidet 
fra de hidtidige 16 til hele 48 sider, byder bl.a. på " Bjørn Lomborg Bio " - et tema om Naturens 
hævn over Mennesket, forfatteren Erwin Neutzsky-Wulffs anmeldelser af udvalgte genreklassik- 
ere og en hyldest til gyserskuespilleren Peter Cushing. 

Artiklerne skrives af entusiaster for entusiaster og skribenternes professionelle baggrund spæn- 
der vidt - fra reklametegner til ægyptolog. Ét forener os: en oprigtig kærlighed til det vi fortæller 
om. Hvorfor skrive om disse mærkelige og ofte glemte film? Nysgerrighed, vel. Det er sjovt at 
kunne komme helt ud i krinkelkrogene af filmens verden, udforske de yderste rande af søkortet 
og se hvilke fabeldyr som gemmer sig der. Nostalgi, selvfølgelig. Glemmer du, så husker 
Obskuriøst. For andre kan i går være længe siden - ikke her på bladet, hvor mindeværdige film 
og tv-serier (især fra de gyldne 70'ere) holdes trofast i hævd. 

Redaktøren lægger ikke skjul på, at bladet er et personligt projekt; hans genopdagelser af ople- 
velser fra barndommen, refleksioner over aktuelle samfundsproblemer og udveksling af syns- 
punkter, gennem breve, e-mails og telefonopkald, med ligesindede løber som en rød tråd gen- 
nem samtlige 48 sider. God fornøjelse med Obskuriøst - Djævleøens eneste psykotroniske film- 
blad i fire spalter. 

Obskuriøst forhandles i Filmhusets boghandel, Fantask og Rockuglen. 

Redaktør og udgiver: Henrik Larsen som træffes på info@cultmovies.dk eller tlf. 33259616. 


